Feb 01,2017
18 లక్షల అనుమానిత ఖాతాలు
న్యూఢిల్లీ: పెద్ద నోట్ల రద్దు నేపథ్యంలో దాదాపు 18 లక్షల ఖాతాల్లో అనుమానిత డిపాజిట్లు జరిగినట్టు సమాచారం ఉందని రెవెన్యూ శాఖ కార్యదర్శి హస్ముఖ్‌ ఆదియా తెలిపారు. ఈ అనుమానాస్పద ఖాతాలను ఆదాయపు పన్ను శాఖ గుర్తించిందని మంగళవారం ఆయన వెల్లడించారు. 'ఆపరేషన్‌ క్లీన్‌ మనీ' పథకంలో భాగంగా ఖాతాలను సరిచూడడం ప్రక్రియలో భాగంగా ఈ ఖాతాల వివరాలను సేకరించామని తెలిపారు. నవంబరు 9 నుంచి డిసెంబర్‌ 31 మధ్య నమోదైన భారీ డిపాజిట్లపై దష్టిపెట్టిన కేంద్రం డాటా ఎనలిస్టుల సహాయంతో ఈ అక్రమార్కులు పని పట్టేందుకు సిద్ధమవుతోందన్నారు. పెద్ద నోట్ల రద్దు అనంతరం భారీమొత్తంలో నగదును బ్యాంకుల్లో డిపాజిట్‌ చేసిన వారికి ఆదాయపు పన్ను శాఖ నోటీసులును పంపనున్నట్టు ఆయన తెలిపారు. టాక్స్‌ పేమెంట్‌ ప్రొఫైల్‌తో సరిపోలని డిపాజిట్‌దారుల నుంచి ఈ మెయిల్‌, ఎస్‌ఎంఎస్‌ల ప్రశ్నల ద్వారా వివరాలు సేకరించనున్నారు.
మీ స్నేహితులకు రికమెండ్ చెయ్యండి